Čaikovskii (lidn)

Čaikovskii (, ) om Venäman lidn Permin randan suvipäivlaskmaižes čogas. Se om randan nellänz' lidn eläjiden lugun mödhe, Čaikovskijan lidnümbrikon (vll 1958−2018 rajonan) administrativine keskuz da pala.

 Istorii 
Eländpunktan aluz om pandud vl 1955 radnikžiloks sauvomha Votkinskan GES:ad. Sai lidnan statusad vn 1962 18. päiväl vilukud.

Elektroenergetikan ližaks, Čaikovskii-lidn šingotase sauvondmaterialiden pästandal (raudbetontegim, savičun tegimČaikovskijan savičuntegimen sait (chkz59.ru).  ümbrikon Foki-žilos), kanghiden kombinatal, gazapparaturan tegimel, sömtegimišton edheotandoil (lihakombinat, maidtegim), mugažo meblin, metalližtegesidenČaikovskijan metalližtegesiden tegimen sait (chzm.ru).   i metalližkonstrukcijoiden edheotandad ratas.

 Geografijan andmused 
Lidn sijadase ümbrikon päivlaskmas, Kamanjogen hural randal, 95 m ü.m.t. keskmäižel korktusel. Kaman Votkinskan vezivaradimen padosein sijadase lidnas.

Matkad Permihesai om 190 km pohjoižpäivnouzmha orhal vai 270 km avtol, voib sadas Kamal-ki. Lähembaižed lidnad sijadasoiš Udmurtijan Tazovaldkundas: Sarapul suvipäivlaskmha, Iževsk päivlaskmha (lendimport) i Votkinsk 32 km pohjoižhe orhal vai 42 km avtotedme.

 Tobmuz 
Čaikovskii oli lidnankundan üks'jäižeks eländpunktaks. Lidnankundan pind oli 226,76 nellikkilometrad. Lidnan pertišton pind om 31 km².

 Eläjad 
Vn 2010 Venäman rahvahanlugemižen mödhe lidnan eläjiden lugu oli 82 895 ristitud, rajonan nell' videndest, vn 2021 — 75 837 ristitud. Kaik 83 486 eläjad oli lidnas vl 2017. Kaikiš suremb lidnan ristitišt oli 90 200 eläjad vl 2001.

Ortodoksižen hristanuskondan nell' jumalanpertidČaikovskijan pühäpertid sobory.ru-saital.  i kaks' časounäd, baptizman pühäpert' i islaman mečet' oma saudud lidnas.

Lapsiden opendusen aluzkundad oma 45 päivkodid (vn 2005 andmused), 11 keskškolad, licei i gimnazii, lapsiden sädamižen pert', lapsiden (norišton) tehnižen sädamižen keskuz, kaks' čomamahtoiden školad, lapsiden da norišton sportškol, erazvuiččiden sportansuguiden kluboiden verk lapsiden täht. Lidnan professionaližen opendusen aluzkundad oma Čaikovskijan tegimišttehnologijoiden da ohjastusen tehnikumČaikovskijan tegimišttehnologijoiden da ohjastusen tehnikuman sait (chtptu.ru). , Čaikovskijan valdkundaline fizkul'turan da sportan akademiiČaikovskijan valdkundaline fizkul'turan da sportan akademii, sait (chgafkis.ru).  (alusenpanend 1980 kut Čeläbinskan fizkul'turan institutan filial, oli erigoittud institutaks vspäi 1995, nügüdläine nimi om vspäi 2021, läz üht tuhad üläopenikoid).

 Galerei 

 Homaičendad 

 Irdkosketused 
 Lidnümbrikon Duman sait (chaikokrugduma.orgs.biz). 
 Lidnümbrikon Administracijan sait (чайковскийрайон.рф). 

Kategorii:Venäman lidnad
Kategorii:Eländpunktad kirjamišton mödhe
Kategorii:Permin randan lidnad
*